Elias Charalambous, deja cu gândul la partida de acasă cu CFR Cluj: „Sper să-i facem fericiți pe suporteri la următorul meci!”
FCSB a jucat luni seară în deplasare cu CSU Craiova. „Roș-albaștri” au plecat fără niciun punct după ce au cedat în fața oltenilor (0-2).
Elias Charalambous se gândește deja la următoarea partidă, de acasă, contra celor de la CFR Cluj, când bucureștenii vor pimi medaliile și titlul de campioni.
„Sper să-i facem fericiți pe suporteri la următorul meci!”
„Este adevărat că am primit gol foarte repede. Am avut șanse de a marca și trebuia să fim și mai concentrați în fața porții. Până când am primit golul secund, am fost echipa care a controlat meciul.
Jucătorii au arătat atitudine și sunt mulțumit, am vrut să vedem la ce nivel se află. Olaru a jucat bine, dar nu a reușit să înscrie, așa e la penalty-uri. Am numai cuvinte de laudă la adresa lui. Trebuie să fim serioși la fiecare meci pentru că suntem o echipă mare. Jucătorii și-au arătat calitatea și valoarea.
Tavi Popescu este unul dintre cei mai talentați jucători din România, sunt sigur de asta. O să vorbim cu doctorul să vedem cum rezolvăm această accidentare, pentru că ne bazăm pe el.
Sper să-i facem fericiți pe suporteri la următorul meci și să avem un stadion plin”, a declarat Elias Charalambous, după eșecul cu CSU Craiova.